钦定古今图书集成/明伦汇编/家范典/第057卷 > 唐李氏刊误 > 《拜四》
## 钦定古今图书集成/明伦汇编/家范典/第057卷 > 唐李氏刊误 > 《拜四》

夫郊天祭地，止于再拜，其礼至重，尚不可加。今代妇
谒姑嫜，其拜必四，予辄详之。妇初再拜，次则跪献，衣
服文史承其筐篚，则跪而受之。常于此际，授受多误，
故四拜相属，因为疑。又妇拜夫家长老，长老答之，则
又再拜，即其事也。士林威仪，岂可效诸下俚耶？谒拜
姑嫜，宜修典故，再申插地拜仪可观。